pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. แนะสุขบัญญัติวิถีชีวิตใหม่ “สวมหน้ากาก อยู่ห่าง ล้างมือ” ป้องกันโควิด 19
วันพฤหัสบดีที่ 28 พฤษภาคม 2563
สธ. แนะสุขบัญญัติวิถีชีวิตใหม่ “สวมหน้ากาก อยู่ห่าง ล้างมือ” ป้องกันโควิด 19
กระทรวงสาธารณสุข แนะประชาชนยึดสุขบัญญัติ 10 ประการ เพื่อวิถีชีวิตใหม่ New Normal  สวมหน้ากากอนามัย เว้นระยะห่างระหว่างกัน ล้างมือบ่อยๆ สร้างเกราะป้องกันโรคติดเชื้อไวรัสโคโรนา 2019 (COVID-19)
กระทรวงสาธารณสุข แนะประชาชนยึดสุขบัญญัติ 10 ประการ เพื่อวิถีชีวิตใหม่ New Normal สวมหน้ากากอนามัย เว้นระยะห่างระหว่างกัน ล้างมือบ่อยๆ สร้างเกราะป้องกันโรคติดเชื้อไวรัสโคโรนา 2019 (COVID-19)
วันนี้ (28 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีนายธนิตพลไชยนันทน์ที่ปรึกษารัฐมนตรีช่วยว่าการกระทรวงสาธารณสุข กล่าวว่า วันที่ 28 พฤษภาคมของทุกปี เป็น “วันสุขบัญญัติแห่งชาติ” มีเป้าหมายปลูกฝังและสร้างพฤติกรรมสุขภาพที่ถูกต้องตามหลักสุขบัญญัติ 10 ประการ เริ่มตั้งแต่วัยเยาว์และทุกช่วงชีวิต ให้ปฏิบัติตนอย่างสม่ําเสมอจนเป็นนิสัย เป็นค่านิยม และพัฒนาเป็นวัฒนธรรมทางสุขภาพ เสมือนเกราะป้องกัน สร้างสุขภาพให้แข็งแรง เป็นภูมิต้านทานโรคและภัยสุขภาพต่างๆ ที่อาจเกิดขึ้นได้ ซึ่งในสถานการณ์ของโรคติดเชื้อไวรัสโคโรนา 2019 (COVID-19) ที่ต้องการสร้าง “New Normal” หรือ “ฐานวิถีชีวิตใหม่” ให้เกิดขึ้นในสังคมไทย และปฏิบัติตามสุขบัญญัติในประชาชนทุกกลุ่มวัย เป็น “ฐานวิถีชีวิตใหม่ด้วยสุขบัญญัติ” เบื้องต้นมุ่งเน้น 3 พฤติกรรมหลัก ได้แก่ การสวมหน้ากากอนามัยหรือหน้ากากผ้า การเว้นระยะห่างระหว่างกัน และล้างมือด้วยสบู่และน้ําสะอาดบ่อยๆ หรือแอลกอฮอล์เจล เพื่อหยุดยั้งการแพร่ระบาดโรคโควิด 19 และโรคอื่นๆ
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า การปฏิบัติตามสุขบัญญัติแห่งชาติ เป็นการสร้างบรรทัดฐานสําหรับการสร้างเสริมและปลูกฝังพฤติกรรมสุขภาพที่ถูกต้องให้เกิดขึ้นกับประชาชนในสถานการณ์ปัจจุบัน จําเป็นต้องอาศัยความร่วมมือจากทุกภาคส่วนในการส่งเสริม สนับสนุน ควบคู่กับการที่ประชาชนมีความตระหนักและมีทักษะสุขภาพที่ดี และในวันสุขบัญญัติแห่งชาติปีนี้ ขอเชิญชวนประชาชนทุกคนมาพัฒนาสุขนิสัย ใส่ใจสุขภาพ โดยเริ่มต้นพัฒนา “ฐานวิถีชีวิตด้วยสุขบัญญัติ” เน้น “สวมหน้ากาก อยู่ห่าง ล้างมือ” และขอเชิญประชาชนและอาสาสมัครสาธารณสุขประจําหมู่บ้าน (อสม.) แสดงการมีส่วนร่วมในการรณรงค์ส่งเสริมการสร้างพฤติกรรมสุขภาพ โดยการส่งคลิปวิดีโอประกอบเพลงเข้าร่วมประกวดในเรื่อง “การป้องกันโรคติดเชื้อไวรัสโคโรนา 2019” ดูรายละเอียดได้ทางเว็บไซต์กรมสนับสนุนบริการสุขภาพ (www.hss.moph.go.th)
*************************** 28 พฤษภาคม 2563
*********************************************
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ ประชุมขับเคลื่อนงานป้องกันและปราบปรามการค้ามนุษย์ พร้อมตั้งเป้าหมายยกระดับประเทศไทยสู่ Tier 1 ในปี 2564
วันอังคารที่ 18 สิงหาคม 2563
รอง นรม. พลเอก ประวิตรฯ ประชุมขับเคลื่อนงานป้องกันและปราบปรามการค้ามนุษย์ พร้อมตั้งเป้าหมายยกระดับประเทศไทยสู่ Tier 1 ในปี 2564
รอง นรม. พลเอก ประวิตรฯ ประชุมขับเคลื่อนงานป้องกันและปราบปรามการค้ามนุษย์ พร้อมตั้งเป้าหมายยกระดับประเทศไทยสู่ Tier 1 ในปี 2564
วันที่ 17 ส.ค.63เวลา 09.30 น.พลเอก ประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการป้องกันและปราบปรามการค้ามนุษย์ (ปคม.) ครั้งที่ 3/2563 และการประชุมคณะกรรมการประสานและกํากับการดําเนินงานป้องกันและปราบปรามการค้ามนุษย์ (ปกค.) โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)และผู้บริหารหน่วยงานที่เกี่ยวข้อง เข้าร่วมประชุม จํานวน 60 คน ณ ห้องประชุม 301 ตึกบัญชาการ 1 ทําเนียบรัฐบาล
นายปรเมธีกล่าวว่า วันนี้ ที่ประชุมได้รับทราบผลการจัดระดับประเทศไทยในรายงานการค้ามนุษย์ของสหรัฐอเมริกา ประจําปี 2563 โดยประเทศไทยได้รับการจัดอยู่ในระดับ 2 หรือ Tier 2 ซึ่งต่อเนื่องเป็นปีที่ 3 เนื่องจากรัฐบาลไทยได้เพิ่มความพยายามอย่างสําคัญในการป้องกันและแก้ไขปัญหาการค้ามนุษย์โดยรวมอย่างต่อเนื่อง อย่างไรก็ตาม สหรัฐอเมริกาได้มีข้อเสนอแนะสําคัญต่อการดําเนินงานของประเทศไทย จํานวน 16 ข้อ เพื่อทุกหน่วยงานที่เกี่ยวข้องจะได้นําข้อเสนอแนะดังกล่าวไปใช้ประกอบการจัดทําแผนการดําเนินงานต่อไป
นายปรเมธีกล่าวต่อไปว่า นอกจากนี้ ที่ประชุมได้รับทราบความคืบหน้าการดําเนินงานสําคัญ อาทิ การแก้ไขเพิ่มเติมพระราชบัญญัติคนเข้าเมือง พ.ศ. 2522 เพื่อกําหนดฐานความผิดเกี่ยวกับการลักลอบขนผู้โยกย้ายถิ่นฐาน มาตรการป้องกันและการช่วยเหลือคุ้มครองสวัสดิภาพผู้โยกย้ายถิ่นฐาน และการแก้ไขเพิ่มเติมพระราชบัญญัติป้องกันและปราบปรามการฟอกเงิน พ.ศ. 2542 เพื่อปรับปรุงการคุ้มครองสิทธิผู้เสียหายในความผิดมูลฐาน ซึ่งรวมถึงผู้เสียหายจากการค้ามนุษย์ อีกทั้งที่ประชุมได้เห็นชอบให้แต่งตั้งกลไกขับเคลื่อนการทํางานต่อต้านการค้ามนุษย์ จํานวน 3 คณะ ประกอบด้วย 1) คณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ 2) คณะทํางานร่วมว่าด้วยการต่อต้านการค้ามนุษย์ ไทย-สหรัฐฯ (ฝ่ายไทย) และ 3) คณะอนุกรรมการขับเคลื่อนเพื่อเพิ่มประสิทธิภาพในการแก้ไขปัญหาการค้ามนุษย์อย่างยั่งยืน
นายปรเมธีกล่าวเพิ่มเติมว่า ก่อนปิดการประชุมฯ พลเอก ประวิตร วงษ์สุวรรณ รองนายกรัฐมนตรี ได้กล่าวขอบคุณและให้กําลังใจทุกหน่วยงานที่เกี่ยวข้องที่ช่วยกันทํางาน ทั้งที่เป็นภารกิจของหน่วยงาน และการบูรณาการระหว่างหน่วยงานอย่างเต็มที่ หากมีปัญหาและอุปสรรคในการดําเนินงาน ทางรัฐบาลพร้อมให้ความช่วยเหลือและสนับสนุน โดยตั้งเป้าหมายการทํางานเพื่อขจัดการค้ามนุษย์ให้หมดสิ้นไปจากประเทศไทยตามเจตนารมณ์ของรัฐบาลและยกระดับประเทศไทยสู่ Tier 1 ในปี 2564
รัฐบาลไทย-ข่าวทำเนียบรัฐบาล-กระทรวงเกษตรฯ ตั้งเป้าปี 61 ขยายเกษตรกรเดินตามรอยพ่อสืบสานเกษตรทฤษฎีใหม่สู่ 1.4 แสนราย
วันพฤหัสบดีที่ 19 ตุลาคม 2560
กระทรวงเกษตรฯ ตั้งเป้าปี 61 ขยายเกษตรกรเดินตามรอยพ่อสืบสานเกษตรทฤษฎีใหม่สู่ 1.4 แสนราย
กระทรวงเกษตรฯ ตั้งเป้าปี 61 ขยายเกษตรกรเดินตามรอยพ่อสืบสานเกษตรทฤษฎีใหม่สู่ 1.4 แสนราย หลังประเมินเกษตรกรเข้าร่วมโครงการผ่านบันไดขั้นแรกลดรายจ่าย เพิ่มรายได้อยู่อย่างพอเพียงได้ตามเป้า
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมโครงการ “5ประสาน สืบสานเกษตรทฤษฎีใหม่ ถวายในหลวง”ร่วมกับส่วนราชการในสังกัด สถาบันการศึกษา ปราชญ์เกษตร และภาคเอกชนที่สนับสนุนโครงการ ว่า ที่ประชุมได้รับทราบสรุปผลการดําเนินงานโครงการ“5ประสานสืบสาน เกษตรทฤษฎีใหม่ถวายในหลวง”ปี2560และเห็นชอบร่วมกันในการขับเคลื่อนโครงการต่อเนื่องในปี2561โดยผลการดําเนินงานปี 2560 พบว่า มีเกษตรกรสมัครใจเข้าร่วมโครงการทั้งสิ้น จํานวน70,002ราย ซึ่งหลังจากเข้าร่วมโครงการแล้ว เกษตรกรได้นําความรู้เรื่องเกษตรทฤษฎีใหม่และหลักปรัชญาของเศรษฐกิจพอเพียงไปประยุกต์ใช้ทําการเกษตรผสมผสาน ตามศักยภาพของตนเองในพื้นที่ เกิดการพึ่งพาตนเอง สามารถลดรายจ่ายจากการบริโภคผลผลิตที่ปลอดภัยของตนเองได้เฉลี่ยเดือนละ533บาท มีการลดต้นทุนการผลิต และลดการใช้สารเคมี โดยใช้ปัจจัยการผลิตและใช้แรงงานของตนเองได้เฉลี่ยเดือนละ556บาท เกษตรกรมีการเคลื่อนย้ายแรงงานไปทํางานในเมือง ลดลงร้อยละ1.47มีการปรับเปลี่ยนวิถีชีวิตตามหลัก เศรษฐกิจพอเพียง และจัดทําบัญชีครัวเรือน มีการลดรายจ่ายที่ไม่จําเป็น ส่งผลให้ครัวเรือนร้อยละ18.38สามารถลดรายจ่ายที่ไม่จําเป็นลงได้ อีกทั้งยังมีการวางแผนและดําเนินการผลิตในแปลงที่เข้าร่วมโครงการ สร้างรายได้สุทธิเพิ่มขึ้น เฉลี่ยเดือนละ4,613บาท
อย่างไรก็ตาม เพื่อให้การดําเนินงานมีความต่อเนื่องและเกิดการพัฒนาอย่างยั่งยืน ทุกภาคส่วนจึงได้ร่วมกันวางแผนขับเคลื่อนการดําเนินงาน ในปี2561โดยกําหนดรับสมัครเกษตรกรที่มีความสมัครใจเข้าร่วมโครงการเกษตรทฤษฎีใหม่เพิ่มขึ้น จํานวน70,000ราย รวมเป็น140,000ราย เพื่อถวายรําลึกในพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลอดุลยเดช บรมนาถบพิตร และร่วมกันทุกภาคส่วนในการพัฒนาภาคเกษตรกรรมให้เกิดความมั่นคง เพื่อให้เกษตรกรมีรายได้อย่างเพียงพอและคุณภาพชีวิตที่ดีขึ้นอย่างยั่งยืน
“กระทรวงเกษตรฯ ผลักดันโครงการนี้ขึ้นเพื่อแก้ไขปัญหาพื้นฐานของภาคเกษตรที่สําคัญ คือ เกษตรกรส่วนใหญ่ยังขาดความรู้ และการบริการจัดการผลิต ทั้งการพัฒนาเรื่องดินและน้ํา ขาดแคลนทุนและโครงสร้างพื้นฐาน มีหนี้สินจากการผลิตเชิงเดี่ยว และมีความเสี่ยงเสียหายจากภัยพิบัติธรรมชาติ ที่จะเป็นรากฐานสําคัญตามนโยบายปฏิรูปภาคการเกษตร ให้เกษตรกรมีรายได้และความภาคภูมิใจในอาชีพ เป้าหมายเพื่อลดต้นทุน เพิ่มผลผลิต และยกระดับมาตรฐานคุณภาพสินค้าเกษตร ส่งเสริมการผลิตสินค้าเกษตรแปลงใหญ่ ในเขตพื้นที่เหมาะสม ซึ่งนอกเหนือจากการผลิตสินค้าหลักแล้ว ยังได้ส่งเสริมเกษตรกรมีการผลิตอาหารที่ปลอดภัยบริโภคอย่างเพียงพอในครัวเรือน และนํารายได้จากการผลิตสินค้าหลักมาเป็นเงินออม เพื่อเป็นการลดความเสี่ยงในอนาคต และสร้างภูมิคุ้มกันให้เกษตรกร” พลเอกฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-คณะผู้บริหารบริษัท Walmart International เข้าเยี่ยมคารวะรองนายกรัฐมนตรี
วันพฤหัสบดีที่ 23 กุมภาพันธ์ 2560
คณะผู้บริหารบริษัท Walmart International เข้าเยี่ยมคารวะรองนายกรัฐมนตรี
คณะผู้บริหารบริษัท Walmart International เข้าเยี่ยมคารวะรองนายกรัฐมนตรี
วันนี้ (23 ก.พ. 60) เวลา 08.00 น. ณ ตึกบัญชาการ ทําเนียบรัฐบาล คณะผู้บริหาร Walmart จากสหรัฐอเมริกา เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) สรุปสาระสําคัญของการสนทนา ดังนี้
นาย Scott Price รองประธานบริหารบริษัท Walmart International นําคณะผู้บริหารเข้าเยี่ยมคารวะรองนากยรัฐมนตรี ในโอกาสเดินทางมาประเทศไทย เพื่อเข้าร่วมการประชุม APEC Business Advisory Council (ABAC) ที่กรุงเทพฯ
ทั้งสองฝ่ายกล่าวยินดีที่ได้พบ โดยรองนายกรับมนตรีได้กล่าวต้อนรับคณะผู้บริหาร Walmart สู่ประเทศไทย
นาย Price กล่าวชื่นชมความมุ่งมั่นและการทํางานของรัฐบาลไทยในการดําเนินการป้องกันและปราบปรามการค้ามนุษย์ โดยเฉพาะการให้ความสําคัญเรื่องความโปร่งใส (transparency) และการตรวจสอบย้อนกลับ (traceability) โดยรองนายกรัฐมนตรีย้ําว่า รัฐบาลยึดมั่นและพยายามแก้ไขปัญหาฯ อย่างจริงจัง เพื่อให้มีผลเป็นรูปธรรมและยั่งยืน ซึ่งมีพัฒนาการไปอย่างมาก ขอให้ Walmart และผู้บริโภคเชื่อมั่นต่อความพยายามของไทย และสนับสนุนไทยในการแก้ไขปัญหาดังกล่าวด้วย
นอกจากนี้ รองนายกรัฐมนตรีกล่าวยินดีที่บริษัท Walmart มีความเชื่อมั่นในการค้ากับไทย และส่งเสริมการทําธุรกิจในไทยอย่างต่อเนื่อง ซึ่งจะมีส่วนสนับสนุนให้เกิดความเชื่อมั่นต่อสินค้าไทย รวมทั้งขอบคุณ Walmart ที่ให้การสนับสนุนด้านการส่งออกสินค้า (sourcing) โดยในโอกาสนี้ รองนายกรัฐมนตรียังได้กล่าวถึงมาตรการส่งเสริมการลงทุนใหม่ของไทยที่ให้กับนักลงทุนชาวต่างชาติ ทั้ง New S-curve, การลงทุนในระเบียงเศรษฐกิจภาคตะวันออก (Eastern Economic Corridor: EEC) เป็นต้น
ในโอกาสนี้ รองนายกรัฐมนตรียังได้กล่าวขอให้ Walmart ให้การสนับสนุนสินค้าเกษตรไทย โดยอาจเข้าไปร่วมพัฒนาผลิตภัณฑ์ร่วมกับชาวบ้าน เพื่อเป็นการช่วยเพิ่มมูลค่าสินค้าของไทย อันเป็นส่วนสําคัญในการสร้างงานในทั้งสองประเทศ ซึ่งช่วยเสริมสร้างความเข้มแข็งทางเศรษฐกิจในระดับฐานรากด้วย
******************************
รัฐบาลไทย-ข่าวทำเนียบรัฐบาล-ประธานกรรมการบริษัท Theia Group Inc. สหรัฐอเมริกา เข้าเยี่ยมคารวะรองนายกรัฐมนตรี
วันอังคารที่ 17 เมษายน 2561
ประธานกรรมการบริษัท Theia Group Inc. สหรัฐอเมริกา เข้าเยี่ยมคารวะรองนายกรัฐมนตรี
ประธานกรรมการบริษัท Theia Group Inc. สหรัฐอเมริกา เข้าเยี่ยมคารวะรองนายกรัฐมนตรี
วันนี้(17 เมษายน 2561) เวลา 14.30 น. พลอากาศเอก โรนัลด์ ฟอกเกิลแมน (RONALD FOGLEMAN) (อดีตเสนาธิการทหารอากาศ สหรัฐอเมริกา) ประธานกรรมการบริษัท Theia Group Inc. สหรัฐอเมริกา เข้าเยี่ยมคารวะพลอากาศเอก ประจิน จั่นตอง รองนายกรัฐมนตรี ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญดังนี้
รองนายกรัฐมนตรีและประธานกรรมการบริษัท Theia Group Inc. ต่างยินดีที่ได้พบกันในวันนี้ หลังจากเคยหารือกันเมื่อครั้งรองนายกรัฐมนตรีเดินทางไปราชการ ณ สหรัฐอเมริกา เมื่อช่วงเดือนมกราคมที่ผ่านมา โอกาสนี้ รองนายกรัฐมนตรีแสดงความยินดีที่บริษัท Theia Group Inc. เข้าร่วมการสัมมนาเชิงปฏิบัติการ เรื่อง การศึกษาการใช้ประโยชน์จากโครงการเครือข่ายดาวเทียม Theia (เธ-เออ) ในวันที่ 19 เมษายน 2561 ซึ่งจัดโดยสถาบันเทคโนโลยีป้องกันประเทศ เพื่อบรรยายสรุปศักยภาพของเครือข่ายดาวเทียม Theia ผลกระทบ และผลประโยชน์ทางสังคมและเศรษฐกิจที่ไทยจะได้รับ รวมทั้งแลกเปลี่ยนข้อมูลทางด้านเทคนิค การบํารุงรักษา และการให้บริการข้อมูลต่อกระทรวงและหน่วยงานต่าง ๆ ของไทยที่เกี่ยวข้อง
ประธานกรรมการบริษัท Theia Group Inc. กล่าวว่า ศักยภาพของเครือข่ายดาวเทียม Theia จะช่วยเสริมสร้างศักยภาพด้านข้อมูลดิจิตัลในทุกมิติให้กับประเทศไทยทั้งทางด้านเศรษฐกิจ สังคม และความมั่นคง ซึ่งสอดคล้องกับการขับเคลื่อนประเทศไทยไปสู่ประเทศไทย 4.0 ตามนโยบายของรัฐบาล นอกจากนี้ การบรรยายสรุปในวันที่ 19 เมษายน 2561 จะทําให้เห็นภาพรวมของการทํางานของเครือข่ายดาวเทียม Theia และผลประโยชน์ด้านต่าง ๆ ที่ไทยจะได้รับ โดยเฉพาะอย่างยิ่ง การเพิ่มประสิทธิภาพทางด้านข้อมูลดิจิตัลของภาคการเกษตร ซึ่งบริษัทมองว่าเป็นสิ่งที่สําคัญต่อผู้ประกอบการทางด้านภาคการเกษตรของไทย
รัฐบาลไทย-มท.1 สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์
วันจันทร์ที่ 11 พฤษภาคม 2563
มท.1 สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์
มท.1 สั่งการจังหวัดที่ได้รับเสียหายจากพายุฤดูร้อน เร่งเข้าช่วยเหลือประชาชนให้ทันต่อสถานการณ์
เมื่อวันที่ 11 พ.ค. 63 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า ตามที่กรมอุตุนิยมวิทยาแจ้งว่าจะเกิดพายุฤดูร้อนในวันที่ 10-13 พ.ค 63 และ กอปภ.กลาง ได้แจ้งประสานจังหวัดและศูนย์ปภ.เขตในพื้นที่เสี่ยงภัยเฝ้าระวังและเตรียมพร้อมรับมือพายุฤดูร้อน เพื่อดูแลประชาชนแล้วนั้น
ในขณะนี้ปรากฏว่า พายุฤดูร้อนได้สร้างความเสียหายให้กับบ้านเรือน ประชาชนและพื้นที่การเกษตรในบางพื้นที่ จึงได้สั่งการให้หน่วยงานที่เกี่ยวข้องเร่งให้ความช่วยเหลือประชาชนให้ต่อสถานการณ์ เพื่อบรรเทาความเดือดร้อนของประชาชนโดยเร็วที่สุด
พลเอก อนุพงษ์ เผ่าจินดา กล่าวเพิ่มเติมว่า ได้เน้นย้ําให้จังหวัดติดตามสภาพอากาศ และแนวโน้มสถานการณ์ภัย ตลอด 24 ชั่วโมง พร้อมระดมสรรพกําลังเจ้าหน้าที่และเครื่องจักรกลสาธารณภัยให้พร้อมปฏิบัติการเผชิญเหตุและช่วยเหลือผู้ประสบภัยทันที อีกทั้งแจ้งเตือนประชาชนติดตามพยากรณ์อากาศ และปฏิบัติตามประกาศเตือนภัยอย่างเคร่งครัด รวมทั้งให้ตรวจสอบบ้านเรือนและสิ่งปลูกสร้างให้อยู่ในสภาพมั่นคงแข็งแรง ห้ามหลบพายุบริเวณใต้ต้นไม้ ป้ายโฆษณา หรือสิ่งปลูกสร้างที่ไม่มั่นคงแข็งแรงเพื่อป้องกันอันตรายจากการถูกล้มทับ ไม่อยู่ในที่โล่งแจ้งขณะเกิดพายุฝนฟ้าคะนอง เพราะอาจถูกฟ้าผ่าได้ ส่วนเกษตรกรให้จัดทําที่ค้ํายันต้นไม้หรือที่กําบัง เพื่อป้องกันพืชผลทางการเกษตรได้รับความเสียหาย
ทั้งนี้ ประชาชนที่ได้รับความเดือดร้อนจากสถานการณ์ภัยสามารถติดต่อได้ทางสายด่วนนิรภัย 1784 ตลอด 24 ชั่วโมง เพื่อประสานให้การช่วยเหลือโดยด่วนต่อไป
รัฐบาลไทย-ข่าวทำเนียบรัฐบาล-กรมบัญชีกลางเร่งเยียวยาผู้ประสบภัยจากเหตุกราดยิงที่โคราช ตามสิทธิ พ.ร.บ.สงเคราะห์ผู้ประสบภัยเนื่องจากการช่วยเหลือราชการฯ
วันพุธที่ 12 กุมภาพันธ์ 2563
กรมบัญชีกลางเร่งเยียวยาผู้ประสบภัยจากเหตุกราดยิงที่โคราช ตามสิทธิ พ.ร.บ.สงเคราะห์ผู้ประสบภัยเนื่องจากการช่วยเหลือราชการฯ
กรมบัญชีกลางเร่งช่วยเหลือผู้ที่ช่วยเหลือเจ้าหน้าที่ในการปฏิบัติงานจนเสียชีวิตหรือได้รับบาดเจ็บจากเหตุการณ์คนร้ายกราดยิงที่ จ. นครราชสีมา เพื่อจ่ายเงินเยียวยาตามพระราชบัญญัติสงเคราะห์ผู้ประสบภัยเนื่องจากการช่วยเหลือราชการ
กรมบัญชีกลางเร่งช่วยเหลือผู้ที่ช่วยเหลือเจ้าหน้าที่ในการปฏิบัติงานจนเสียชีวิตหรือได้รับบาดเจ็บจากเหตุการณ์คนร้ายกราดยิงที่ จ. นครราชสีมา เพื่อจ่ายเงินเยียวยาตามพระราชบัญญัติสงเคราะห์ผู้ประสบภัยเนื่องจากการช่วยเหลือราชการ การปฏิบัติงานของชาติ หรือการปฏิบัติหน้าที่มนุษยธรรม พ.ศ.2543
นายภูมิศักดิ์ อรัญญาเกษมสุข อธิบดีกรมบัญชีกลาง กล่าวว่า จากเหตุการณ์คนร้ายกราดยิงที่ จ. นครราชสีมา เมื่อวันที่ 8 กุมภาพันธ์ พ.ศ. 2563 มีประชาชนที่เสียชีวิต และได้รับบาดเจ็บจากเหตุการณ์ดังกล่าวเป็นจํานวนมาก กรมบัญชีกลางในฐานะหน่วยงานที่รับผิดชอบเรื่องการจ่ายเงินช่วยเหลือผู้ที่ช่วยเหลือเจ้าหน้าที่ในการปฏิบัติงานตาม พ.ร.บ.สงเคราะห์ผู้ประสบภัย เนื่องจากการช่วยเหลือราชการฯ จึงขอประชาสัมพันธ์ให้ทายาทของผู้มีสิทธิดังกล่าว ติดต่อที่ว่าการอําเภอเมือง จ.นครราชสีมา ซึ่งเป็นท้องที่ที่เกิดเหตุ เพื่อยื่นแบบคําขอรับความช่วยเหลือ โดยจะได้รับเงินช่วยเหลือ ดังนี้
1. กรณีบาดเจ็บ หรือเจ็บป่วย ได้รับค่ารักษาพยาบาลตามสิทธิเหมือนข้าราชการ
2. กรณีสูญเสียอวัยวะหรือพิการทุพพลภาพ ได้รับค่ารักษาพยาบาลตามสิทธิเหมือนข้าราชการ และได้รับเงินชดเชย ซึ่งคํานวณเป็นอัตราส่วนตามกฎกระทรวงเพิ่มเติมจากการได้รับบาดเจ็บ
3. กรณีทุพพลภาพขนาดหนัก ได้รับค่ารักษาพยาบาลตามสิทธิเหมือนข้าราชการ เงินชดเชยกรณีทุพพลภาพขนาดหนัก จนไม่สามารถประกอบอาชีพได้ จํานวน 450,000 บาท และได้เงินดํารงชีพเดือนละ 7,500 บาท ตลอดชีวิต
4. กรณีถึงแก่ความตาย ทายาทจะได้รับเงินชดเชย จํานวน 450,000 บาท และค่าจัดการศพ จํานวน 45,000 บาท ทั้งนี้ เงินค่าจัดการศพ สามารถขออนุมัติในระดับจังหวัด โดยไม่ต้องส่งเรื่องมาที่ส่วนกลาง
5. กรณีที่เข้ารับการรักษา ได้รับค่ารักษาพยาบาลตามสิทธิเหมือนข้าราชการ และหากแพทย์มีคําสั่งให้พักรักษาตัวในโรงพยาบาล จะมีสิทธิได้รับเงินชดเชยในระหว่างที่เข้ารับการรักษาพยาบาลในอัตรา 500 บาท ต่อวัน (คํานวณจ่ายเป็นก้อนครั้งเดียว)
“ขณะนี้กรมบัญชีกลางได้สั่งการให้สํานักงานคลังเขตและสํานักงานคลังจังหวัด เร่งประสานกับสถานีตํารวจในพื้นที่ ตรวจสอบข้อมูลผู้มีสิทธิและเสนอผู้ว่าการจังหวัด เพื่อส่งเรื่องมาที่คณะกรรมการสงเคราะห์ผู้ประสบภัย โดยมีปลัดกระทรวงการคลังเป็นประธาน ซึ่งจะกําหนดวันนัดประชุมและอนุมัติเงินโดยเร็วต่อไป สําหรับเจ้าหน้าที่ของรัฐที่เสียชีวิตจากการปฏิบัติหน้าที่ในเหตุการณ์ดังกล่าว จะได้รับบําเหน็จบํานาญ และเงินช่วยเหลืออื่น ๆ ดังนี้ 1. บําเหน็จตกทอด (เงินเดือนคูณเวลาราชการที่รวมทวีคูณแล้ว) 2. เงินช่วยพิเศษ 3 เท่าของอัตราเงินเดือน เพื่อช่วยค่าจัดการศพ และ 3. ทายาทของเจ้าหน้าที่ที่ผู้เสียชีวิตมีสิทธิได้รับบําเหน็จบํานาญพิเศษ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานส่งมอบโครงการโรงเรียนด้อยโอกาสที่ จังหวัดอุตรดิตถ์
วันพฤหัสบดีที่ 19 เมษายน 2561
รอง นรม.พล.อ.อ.ประจินฯ เป็นประธานส่งมอบโครงการโรงเรียนด้อยโอกาสที่ จังหวัดอุตรดิตถ์
รองนายกรัฐมนตรี ส่งมอบโครงการโรงเรียนด้อยโอกาสที่อุตรดิตถ์ เพื่อพัฒนาโครงสร้างพื้นฐานทางการศึกษาของโรงเรียนที่ด้อยโอกาสในจังหวัดต่าง ๆ ทั่วประเทศ
เมื่อวันที่ 19 เมษายน 2561 เวลา 10.35น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมพร้อมด้วยคณะ ได้เดินทางไปยังโรงเรียนเทศบาลท่าอิฐ อําเภอเมือง จังหวัดอุตรดิตถ์ เพื่อเป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาส ประจําปี 2560ของโรงเรียนเทศบาลท่าอิฐ จังหวัดอุตรดิตถ์
เมื่อคณะของรองนายกรัฐมนตรีฯ เดินทางไปถึง นายเสฐียรพงศ์ มากศิริ ผู้ว่าราชการจังหวัดอุตรดิตถ์ พร้อมด้วยนางประทุมทิพย์ ไพเราะ ผู้อํานวยการโรงเรียนเทศบาลท่าอิฐ และ ดร.อาณัติ อาภาภิรม กรรมการและกรรมการบริษัท บีทีเอส กรุ๊ป โฮลดิ้งส์ จํากัด (มหาชน) ในฐานะผู้เข้าร่วมสนับสนุนโครงการฯได้ให้การต้อนรับ
จากนั้น ผู้ว่าราชการจังหวัดอุตรดิตถ์ได้กล่าวต้อนรับและรายงานการพัฒนาด้านการศึกษาของจังหวัดอุตรดิตถ์เสร็จแล้วผู้อํานวยการโรงเรียนเทศบาลท่าอิฐได้กล่าวรายงานภาพรวมของโรงเรียนเทศบาลท่าอิฐ ซึ่งเป็น 1ใน 6โรงเรียนของเทศบาลเมืองอุตรดิตถ์ซึ่งเป็นโรงเรียนขยายโอกาสทางด้านการศึกษา เปิดทําการสอนตั้งแต่ระดับอนุบาลจนถึงระดับมัธยมศึกษาปีที่ 3 มีนักเรียนประมาณ 2,700 คน ครูและบุคลากรด้านการศึกษา 150 คน จากนั้น ดร.อาณัติ อาภาภิรม ผู้แทนบริษัท บีทีเอสฯ ได้กล่าวรายงานการให้การสนับสนุนโครงการฯตามความต้องการเร่งด่วน ภายหลังจากที่ได้มีการประชุมหารือกับคณะครูของโรงเรียนโดยได้ดําเนินการจัดทําห้องปฏิบัติการทางภาษาที่มีมาตรฐานและติดตั้งอุปกรณ์ที่ทันสมัยจํานวน 3 ห้อง คิดเป็นมูลค่า 1 ล้านบาท
จากนั้น รองนายกรัฐมนตรี ได้กล่าวขอบคุณบริษัทต่าง ๆ ที่เข้าร่วมโครงการฯและให้การสนับสนุนโครงการฯ นี้เป็นอย่างดี โดยเน้นว่าการศึกษาในทุกระดับควรได้รับการส่งเสริมจากทุกหน่วยงานทั้งภาครัฐและเอกชน เพื่ออนาคตของเยาวชนในวันข้างหน้า ขอให้ผู้บริหารสถานศึกษาได้เห็นถึงความสําคัญและส่งต่อเจตนารมณ์ของผู้ให้การสนับสนุนโครงการฯให้ถึงนักเรียนอย่างมีคุณค่า
ทั้งนี้ ตามที่สํานักงานรองนายกรัฐมนตรี (พลอากาศเอก ประจิน จั่นตอง) ได้จัดทําโครงการเสริมสร้างคุณภาพชีวิตของนักเรียนในโรงเรียนที่ด้อยโอกาสโดย ได้เชิญชวนส่วนราชการ รัฐวิสาหกิจ มูลนิธิ ชมรม บริษัทเอกชน พร้อมด้วยผู้มีจิตอันเป็นกุศล เข้าร่วมสนับสนุนโครงการฯ โดยมีวัตถุประสงค์เพื่อพัฒนาโครงสร้างพื้นฐานของโรงเรียนที่ด้อยโอกาสในพื้นที่ต่าง ๆ ทั่วประเทศให้มีหลักโภชนาการที่ดี มีการเสริมสร้างสุขภาพอนามัย พร้อมระบบอิเล็กทรอนิกส์เพื่อการศึกษา รวมทั้งมุ่งเน้นให้เกิดสภาพแวดล้อมและบรรยากาศที่ดีต่อการใช้ชีวิตของนักเรียนในโรงเรียน โดยมีการคัดเลือกโรงเรียนในจังหวัดต่าง ๆ เข้าร่วมโครงการฯนั้น
.........................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รองนรม. พลเอกประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 2/2561
วันอังคารที่ 13 กุมภาพันธ์ 2561
รองนรม. พลเอกประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 2/2561
คณะกรรมการบริหารกองทุนพัฒนาการกีฬาแห่งชาติได้มีมติอนุมัติการสนับสนุนเงินรางวัลของกองทุนพัฒนาการกีฬาแห่งชาติเงินรางวัล
ให้แก่นักกีฬา ผู้ฝึกสอนและสมาคมกีฬาที่ได้รับเหรียญรางวัลจากการแข่งขันรายการระดับนานาชาติชิงชนะเลิศแห่งเอเชีย - โลก จํานวน 11 รายการ
วันนี้ (12 กุมภาพันธ์ 2561) เวลา 09.00 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 2/2561 ซึ่งสรุปสาระสําคัญ ดังนี้
ที่ประชุมได้พิจารณาและอนุมัติสนับสนุนเงินรางวัลของกองทุนพัฒนาการกีฬาแห่งชาติเงินรางวัลตามหลักเกณฑ์ ให้แก่นักกีฬา ผู้ฝึกสอนและสมาคมกีฬาที่ได้รับเหรียญรางวัลจากการแข่งขันรายการระดับนานาชาติ ชิงชนะเลิศแห่งเอเชีย - โลก ตามพระราชบัญญัติการกีฬาแห่งประเทศไทย พ.ศ. 2558 มาตรา 42 (4) ระเบียบคณะกรรมการการกีฬาแห่งประเทศไทย ว่าด้วยการรับเงิน การจ่ายเงิน... กองทุนพัฒนาการกีฬาแห่งชาติ พ.ศ. 2559 จํานวน 11 สมาคม 15 รายการ ประกอบด้วย
1. สมาคมกีฬาเจ็ตสกี รายการ 2017 IJSBA World Final
2. สมาคมกีฬาเทควันโด รายการ 2017 WTF World Taekwondo Championships
3. สมาคมกีฬาเทควันโด รายการ 3rd WTF World Taekwondo Cadet Championships
4. สมาคมกีฬาเทควันโด รายการ The 2nd Asian Cadet Taekwondo Poomsae Championships
5. สมาคมกีฬาแบดมินตัน รายการ Manorama BWF World Senior Championships
6. สมาคมมวยสากล รายการ ASBC Asian Women’s Boxing Championships Ho Chi Minh 2017
7. สมาคมกีฬามวยสากล รายการ AIBA Youth Women’s World Boxing Championships Guwahati 2017
8. สมาคมกีฬายูยิตสู รายการ JU-Jitsu World Championships 2017
9. สมาคมกีฬารักบี้ฟุตบอล รายการ 2017 Asian Rugby U-17 Men’s Sevens Tournament
10. สมาคมกีฬาลอนโบวล์ส รายการ 12th Asian Lawn Bowls Championships 2017 & 10th Asian Under 25 Lawn Bowls Championships
11. สมาคมกีฬาว่ายน้ํา รายการ 7th Asian Open Water Swimming Championships 2017
12. สมาคมกีฬาเอ็กซ์ตรีม รายการ 10th World Inline Freestyle Skating Championships 2016
13. สมาคมกีฬาเอ็กซ์ตรีม รายการ Nanjing 2017 World Roller Games Championships
14. สมาคมกีฬาคนพิการทางสมอง รายการ BISFed 2017 Asian & Oceania Championships Hong Kong
15. สมาคมกีฬาคนตาบอด รายการ World Para Athletics Championships London 2017
พร้อมกันนี้ ที่ประชุมได้พิจารณาและมีมติเห็นชอบอนุมัติปรับปรุงแก้ไขร่างประกาศคณะกรรมการบริหารกองทุนพัฒนาการกีฬาแห่งชาติ เรื่อง หลักเกณฑ์ วิธีการ และเงื่อนไขเกี่ยวกับการใช้จ่ายเงินของกองทุนเพื่อส่งเสริมสนับสนุนกีฬาอาชีพตามกฎหมายว่าด้วยการส่งเสริมกีฬาอาชีพและกีฬามวยตามกฎหมายว่าด้วยกีฬามวย พ.ศ. .... โดยมอบหมายให้ฝ่ายเลขานุการนํากลับไปปรับปรุงแก้ไขและเสนอให้ที่ประชุมฯ พิจารณาต่อไป
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่ตรวจเยี่ยมการปฏิบัติราชการจังหวัดขอนแก่น
วันจันทร์ที่ 28 พฤษภาคม 2561
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่ตรวจเยี่ยมการปฏิบัติราชการจังหวัดขอนแก่น
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่ตรวจเยี่ยมการปฏิบัติราชการจังหวัดขอนแก่น
ในวันอาทิตย์ที่ ๒๗ พฤษภาคม ๒๕๖๑ เวลา ๑๓.๐๐ น.
ณ ห้องประชุมแก่นเมือง ชั้น ๑ ศาลากลางจังหวัดขอนแก่น
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ
เป็นประธานการประชุมเพื่อมอบนโยบายและตรวจเยี่ยมพื้นที่เพื่อกํากับและติดตามการปฏิบัติราชการ
ในภูมิภาคเขตตรวจราชการที่ ๑๒ โดยมีผู้ว่าราชการจังหวัดขอนแก่น พร้อมด้วยหัวหน้าส่วนราชการ เข้าร่วมฯ
ทั้งนี้ รองนายกรัฐมนตรีและรัฐมนตรีว่าการกระทรวงยุติธรรม ได้กล่าวปาฐกถาพิเศษเรื่อง
"ขอนแก่นสมาร์ทซิตี้" ในงานอีสานอุตสาหกรรมแฟร์ ครั้งที่ ๓
ณ ศูนย์ประชุมและแสดงสินค้านานาชาติขอนแก่น (KICE) ใจความตอนหนึ่งว่า ขณะนี้การดําเนินการอยู่ในระยะที่ ๑
เรียกว่า "ขอนแก่นสมาร์ทซิตี้" โดยมีหน่วยงานที่เกี่ยวข้องทํางานร่วมกันตามนโยบายของรัฐบาล
ที่เป็นกลไกประชารัฐ ซึ่งต้องได้รับความร่วมมือกับจังหวัด ภาคราชการ ภาคเอกชน และชุมชน
ด้านพื้นที่ที่ต้องใช้ในการทํารถไฟฟ้ารางเบา LRT นั้น กระทรวงเกษตรและสหกรณ์อยู่ระหว่างการดําเนินการ
ซึ่งต้องมีการบริหารจัดการในเรื่องของงบประมาณซึ่งหน่วยงานที่เกี่ยวข้องก็กําลังดําเนินการเช่นกัน
จากนั้น เวลา ๑๕.๐๐ น. รองนายกรัฐมนตรีและรัฐมนตรีว่าการกระทรวงยุติธรรม และคณะ
เดินทางไปตรวจเยี่ยมโครงการก่อสร้างถนนคอนกรีตเสริมเหล็กเชื่อมระหว่างจังหวัดสายทางบ้านโนนเขวา หมู่ที่ ๓
ตําบลดอนหัน อําเภอเมืองขอนแก่น – บ้านโคกสมบูรณ์ หมู่ที่ ๑๔ ตําบลเขวาไร่ อําเภอโกสุมพิสัย จังหวัดมหาสารคาม
ซึ่งเป็นโครงการที่ได้รับการสนับสนุนงบประมาณตามอํานาจรองนายกรัฐมนตรี
และเวลา ๑๖.๐๐ น. เดินทางต่อไปยังศูนย์วิจัยข้าวขอนแก่น ตําบลในเมือง อําเภอเมืองขอนแก่น
เพื่อติดตามความพร้อมพื้นที่สําหรับการพัฒนาพื้นที่รอบสถานีขนส่งสาธารณะ